Smernica
pre postup delegácie SR na rokovaní Medzinárodnej konferencie k manažmentu chemických látok

           Delegácia Slovenskej republiky bude na Medzinárodnej konferencii k manažmentu chemických látok postupovať v súlade s touto smernicou:

1.	Koordinovať postup delegácie Slovenskej republiky vo vzťahu k zúčastneným krajinám.
2.	Sledovať podmienky aplikácie Strategického prístupu k medzinárodnému manažmentu chemických látok (SAICM – Strategic Approach to International Chemicals Management) na podmienky SR z hľadiska vplyvu používania chemických látok vhodným spôsobom počas ich životného cyklu, s cieľom zaručiť, že do roku 2020 budú chemické látky používané a vyrábané metódami, ktoré nebudú mať významný negatívny vplyv na ľudské zdravie a životné prostredie.
3.	Podporiť prijatie návrhov textov rozhodnutí, odporúčaní a vyhlásenia na vysokej úrovni (High Level Policy Declaration), súhrnnej politickej stratégie (Overarching Policy Strategy) a globálneho akčného plánu (Global Plan of Action).
4.	Získať informácie z prístupových procesov jednotlivých členských štátov, najmä o spôsobe zabezpečenia cieľa, ktorým sa jednotlivé členské štáty zapájajú do tohto procesu.
5.	Podporiť cieľ zapojenia do procesu tak, aby bol SAICM efektívne implementovaný a bol v súlade s cieľmi politiky spoločenstva v oblasti životného prostredia, ako aj so všeobecnými cieľmi v kontexte multilaterálnych dohôd o životnom prostredí a  s cieľmi rozvojovej politiky spoločenstva.
6.	Konzultovať postup slovenskej delegácie v ďalších otázkach vyžadujúcich rozhodnutie s delegáciami zúčastnených štátov.